ประกาศสถาบันส่งเสริมการสอนวิทยาศาสตร์ประกาศสถาบันส่งเสริมการสอนวิทยาศาสตร์และเทคโนโลยีเรื่องโครงสร้าง และการจัดองค์กรในการดำเนินงานสรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสาร--------------------------- เพื่อให้เป็นไปตามกฎหมายว่าด้วยข้อมูลข่าวสารของทางราชการที่จะให้ประชาชนได้มีโอกาสรับรู้ข่าวสารเกี่ยวกับการดำเนินการต่าง ๆของทางราชการ เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริงอันเป็นการส่งเสริมให้มีความเป็นรัฐบาลโดยประชาชนมากยิ่งขึ้นจึงสมควรประกาศโครงสร้างและการจัดหน่วยงาน อำนาจหน้าที่วิธีการดำเนินงานและสถานที่ติดต่อเพื่อขอรับข้อมูลข่าวสารของสถาบันส่งเสริมการสอนวิทยาศาสตร์และเทคโนโลยี (สสวท.) ไว้ดังต่อไปนี้ ข้อ๑ สสวท. เป็นหน่วยงานของรัฐโดยอยู่ในกำกับของรัฐมนตรีว่าการกระทรวงศึกษาธิการ มีอำนาจหน้าที่ โครงสร้างและการจัดองค์กรในการดำเนินงาน ดังนี้ ๑.๑ อำนาจหน้าที่ ๑.๑.๑ ริเริ่ม ดำเนินการและส่งเสริมการค้นคว้าและวิจัยหลักสูตรวิธีสอนและการประเมินผลการเรียนการสอนเกี่ยวกับวิทยาศาสตร์คณิตศาสตร์ และเทคโนโลยีทุกระดับการศึกษา ๑.๑.๒ส่งเสริมและดำเนินการฝึกอบรมครู อาจารย์ นักเรียน นิสิตและนักศึกษาเกี่ยวกับการเรียนการสอนวิทยาศาสตร์คณิตศาสตร์และเทคโนโลยี ๑.๑.๓ ส่งเสริมและดำเนินการค้นคว้าปรับปรุง และจัดทำแบบเรียน แบบฝึกหัด เอกสารทางวิชาการและสื่อการเรียนการสอนทุกประเภท ตลอดทั้งประดิษฐ์อุปกรณ์เกี่ยวกับวิทยาศาสตร์ คณิตศาสตร์และเทคโนโลยี ๑.๑.๔ส่งเสริมและดำเนินการประเมินมาตรฐานแบบเรียน แบบฝึกหัด เอกสารทางวิชาการ สื่ออุปกรณ์การเรียนการสอนและการประเมินมาตรฐานการจัดการศึกษาด้านวิทยาศาสตร์ คณิตศาสตร์และเทคโนโลยี ๑.๒ โครงสร้างและการจัดองค์กรในการดำเนินงาน ๑.๒.๑ สำนักงานผู้อำนวยการ ๑.๒.๒ สำนักงานตรวจสอบภายใน ๑.๒.๓ สำนักบริหารแบ่งส่วนงานออกเป็น ๓ ฝ่าย ได้แก่ ฝ่ายบริหารทั่วไป ฝ่ายการคลัง และฝ่ายบุคลากร ๑.๒.๔ สำนักวิทยาศาสตร์แบ่งส่วนงานออกเป็น ๕ สาขา ได้แก่สาขาเคมี สาขาชีววิทยา สาขาฟิสิกส์สาขาวิทยาศาสตร์มัธยมศึกษา และสาขาวิทยาศาสตร์ประถมศึกษา ๑.๒.๕สำนักคณิตศาสตร์และคอมพิวเตอร์ แบ่งส่วนงานออกเป็น๓ สาขา ได้แก่ สาขาคณิตศาสตร์มัธยมศึกษาสาขาคณิตศาสตร์ประถมศึกษาและสาขาคอมพิวเตอร์ ๑.๒.๖ สำนักสนับสนุนวิชาการแบ่งส่วนงานออกเป็น ๓ สาขา ได้แก่ สาขาออกแบบและพัฒนาอุปกรณ์ สาขาเทคโนโลยีทางการศึกษาและสาขาเทคโนโลยีสารสนเทศ ๑.๒.๗ สำนักมาตรฐานการศึกษาวิทยาศาสตร์คณิตศาสตร์และเทคโนโลยี แบ่งส่วนงานออกเป็น ๒ สาขา ได้แก่ สาขาวิจัยและสาขาประเมินมาตรฐาน ๑.๒.๘ สำนักโครงการพิเศษแบ่งส่วนงานออกเป็น ๒ สาขา ได้แก่สาขาพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีและส่งเสริมการผลิตครูวิทยาศาสตร์และคณิตศาสตร์และสาขาโอลิมปิกวิชาการและพัฒนาอัจฉริยภาพทางวิทยาศาสตร์และคณิตศาสตร์ ๑.๒.๙ สำนักพัฒนาธุรกิจแบ่งส่วนงานออกเป็น ๒ ฝ่าย ได้แก่ ฝ่ายการตลาด และฝ่ายจัดการทรัพย์สิน ข้อ๒ สรุปอำนาจหน้าที่ที่สำคัญ และวิธีการดำเนินงานของหน่วยงานภายใน สสวท. มีดังนี้ ๒.๑ สำนักงานผู้อำนวยการ ๒.๑.๑มีหน้าที่ประสานงานด้านวิชาการทั้งหลายในและภายนอกองค์กรเพื่อรวบรวมข้อมูลเสนอต่อผู้บริหารจัดทำแผนการดำเนินงานระยะยาว คำของบประมาณประจำปี และแผนการปฏิบัติงานประจำปี ตลอดจนติดตามประเมินผลและรายงานผลการดำเนินงานตามแผนปฏิบัติงาน ๒.๑.๒กำหนดความต้องการและจัดทำรายงานเกี่ยวกับการประเมินค่าทางเศรษฐกิจและการเงินเพื่อการตัดสินใจเกี่ยวกับการลงทุนหรือการดำเนินงานของสสวท. ๒.๑.๓จัดทำแผนประชาสัมพันธ์และดำเนินการประชาสัมพันธ์เพื่อเผยแพร่การดำเนินงานของ สสวท. ๒.๑.๔ติดต่อประสานงานกับหน่วยงานทั้งในและต่างประเทศเพื่อขอความร่วมมือและสนับสนุนการดำเนินงานของ สสวท. ๒.๑.๕อำนวยความสะดวกให้กับผู้มาศึกษาดูงานจากในและต่างประเทศ ๒.๒ สำนักงานตรวจสอบภายใน ๒.๒.๑ มีหน้าที่ในการตรวจสอบการดำเนินงานของสสวท. เพื่อประเมินผลการดำเนินงาน ทั้งด้านประสิทธิภาพและประสิทธิผลตลอดจนความคุ้มค่าของงบประมาณและทรัพยากรที่ได้รับรวมทั้งเสนอแนะวิธีการปรับปรุงแก้ไขเพื่อให้การดำเนินงานเป็นไปอย่างมีประสิทธิภาพและประสิทธิผลยิ่งขึ้น ๒.๒.๒ตรวจสอบเอกสารหลักฐานการใช้จ่ายงบประมาณและการปฏิบัติงานให้ถูกต้องตามระบบบัญชี ระบบการเงิน ข้อบังคับมติคณะรัฐมนตรี และกฎหมายที่เกี่ยวข้อง ๒.๓ สำนักบริหาร ๒.๓.๑มีหน้าที่เกี่ยวกับงานธุรการของ สสวท. งานการประชุมของคณะกรรมการสถาบันส่งเสริมการสอนวิทยาศาสตร์และเทคโนโลยีและของผู้บริหาร สสวท. งานด้านกฎหมาย นิติกรรม ข้อบังคับและระเบียบงานอาคารสถานที่และยานพาหนะ รวมทั้งงานที่ไม่ได้กำหนดไว้เป็นหน้าที่ของหน่วยงานใดโดยเฉพาะ ๒.๓.๒ มีหน้าที่เกี่ยวกับการเงินการบัญชี และการพัสดุของ สสวท.ควบคุม ดูแล พัฒนาระบบและวิธีปฏิบัติเกี่ยวกับการเงินการบัญชี และการพัสดุให้ถูกต้องและเหมาะสม ตรวจสอบ วิเคราะห์และรายงานผลการดำเนินงานด้านฐานะการเงิน และการพัสดุ ตรวจสอบการเบิกจ่ายเงินและพัสดุให้ถูกต้องตามข้อบังคับและระเบียบเก็บรักษาเงิน พัสดุ และเอกสารทางการเงินการบัญชีและการพัสดุไว้อย่างถูกต้องและปลอดภัย ๒.๓.๓มีหน้าที่ในการดำเนินงานให้เป็นไปตามข้อบังคับและระเบียบเกี่ยวกับการสรรหา การจัดทำสัญญาและแต่งตั้งการเลื่อนตำแหน่ง การพัฒนาบุคลากร การจัดทำบัญชีเงินเดือน การจัดทำทะเบียนประวัติพนักงานการประเมินผลการปฏิบัติงานเพื่อพิจารณาความดีความชอบประจำปีการประเมินผลการปฏิบัติงานตามสัญญา ตลอดจนงานด้านสิทธิประโยชน์สวัสดิการและวินัยของพนักงาน ๒.๔ สำนักวิทยาศาสตร์ ๒.๔.๑มีหน้าที่ในการจัดทำมาตรฐานหลักสูตรและกระบวนการเรียนการสอน ส่งเสริมการวิจัยและพัฒนาหลักสูตรท้องถิ่นสร้างเครือข่ายความร่วมมือกับหน่วยงานอื่นทั้งส่วนกลางและส่วนท้องถิ่นในการวิจัยพัฒนาหลักสูตร สื่อ อุปกรณ์ กระบวนการเรียนการสอน การวัดและการประเมินผลทั้งการศึกษาในระบบ นอกระบบและการศึกษาตามอัธยาศัย รวมทั้งการพัฒนาครูผู้สอนและบุคลากรทางการศึกษาให้มีศักยภาพตามมาตรฐานที่กำหนดในวิชาเคมี ชีววิทยา ฟิสิกส์ วิทยาศาสตร์ระดับมัธยมศึกษาและวิทยาศาสตร์ระดับประถมศึกษา ๒.๔.๒ติดตามความก้าวหน้าทางวิชาการทั้งในและต่างประเทศเผยแพร่ผลงานทางวิชาการเป็นแหล่งข้อมูลและให้บริการทางวิชาการด้านการเรียนการสอนวิชาเคมี ชีววิทยา ฟิสิกส์ วิทยาศาสตร์ระดับมัธยมและวิทยาศาสตร์ระดับประถมศึกษา ๒.๕ สำนักคณิตศาสตร์และคอมพิวเตอร์ ๒.๕.๑มีหน้าที่ในการจัดทำมาตรฐานหลักสูตรและกระบวนการเรียนการสอน ส่งเสริมการวิจัยและพัฒนาหลักสูตรท้องถิ่นสร้างเครือข่ายความร่วมมือกับหน่วยงานอื่นทั้งส่วนกลางและส่วนท้องถิ่นในการวิจัยพัฒนาหลักสูตร สื่อ อุปกรณ์ กระบวนการเรียนการสอน การวัดและการประเมินผลทั้งการศึกษาในระบบนอกระบบและการศึกษาตามอัธยาศัยรวมทั้งการพัฒนาครูผู้สอน และบุคลากรทางการศึกษาให้มีศักยภาพตามมาตรฐานที่กำหนดในวิชาคณิตศาสตร์ระดับมัธยมศึกษา คณิตศาสตร์ระดับประถมศึกษาและวิชาคอมพิวเตอร์ทั้งในระดับประถมศึกษาและมัธยมศึกษา ๒.๕.๒ติดตามความก้าวหน้าทางวิชาการทั้งในและต่างประเทศเผยแพร่ผลงานทางวิชาการ เป็นแหล่งข้อมูลและให้บริการทางวิชาการด้านการเรียนการสอนวิชาคณิตศาสตร์ระดับมัธยมศึกษา คณิตศาสตร์ระดับประถมศึกษาและวิชาคอมพิวเตอร์ ๒.๖ สำนักสนับสนุนวิชาการ ๒.๖.๑มีหน้าที่ในการส่งเสริมและดำเนินการวิจัย พัฒนาและปรับปรุงต้นแบบอุปกรณ์ปฏิบัติการต้นแบบสื่อโสตทัศนวัสดุประกอบการเรียนการสอนวิชาวิทยาศาสตร์ คณิตศาสตร์และคอมพิวเตอร์ ๒.๖.๒ให้ความร่วมมือกับสำนักวิทยาศาสตร์ สำนักคณิตศาสตร์และคอมพิวเตอร์และหน่วยงานอื่น ในการออกแบบผลิตและตรวจสอบคุณภาพรวมทั้งการสนับสนุนส่งเสริมครู อาจารย์ โรงเรียน ตลอดจนหน่วยงานอื่น ๆในการวิจัยและพัฒนาอุปกรณ์ปฏิบัติการวิชาวิทยาศาสตร์ คณิตศาสตร์คอมพิวเตอร์และพัฒนาสื่อโสตทัศนวัสดุ ๒.๖.๓ติดตามความก้าวหน้าทางวิชาการทั้งในและต่างประเทศทางด้านการออกแบบและผลิตอุปกรณ์ปฏิบัติการและสื่อโสตทัศนวัสดุประกอบการเรียนการสอนวิทยาศาสตร์ คณิตศาสตร์และคอมพิวเตอร์ตลอดจนรวบรวมและเผยแพร่ข้อมูลด้านต้นแบบอุปกรณ์ปฏิบัติการ และสื่อโสตทัศนวัสดุ ๒.๖.๔จัดทำงานศิลป์และรูปภาพประกอบเอกสารวิชาการตลอดจนจัดพิมพ์เอกสารหนังสือและสื่อสิ่งพิมพ์ ๒.๖.๕มีหน้าที่ริเริ่มและดำเนินการพัฒนาฐานข้อมูลทางการศึกษาวิทยาศาสตร์ คณิตศาสตร์และคอมพิวเตอร์เผยแพร่ผ่านทางเครือข่ายอินเทอร์เน็ต พัฒนาห้องสมุดของ สสวท.ให้เป็นแหล่งข้อมูลหลักทางด้านการศึกษาวิทยาศาสตร์ คณิตศาสตร์และคอมพิวเตอร์จัดทำและเผยแพร่วารสารและเอกสารวิชาการอื่น ๆ ของ สสวท. ๒.๖.๖ พัฒนาและดูแลบำรุงรักษาฮาร์ดแวร์และซอฟต์แวร์ของระบบเครือข่ายอินทราเน็ตและอินเทอร์เน็ตระบบฐานข้อมูลเพื่อการบริหารจัดการเพื่อเพิ่มประสิทธิภาพงานบริหารงานบริการและงานวิชาการ ๒.๖.๗ พัฒนาบุคลากรของ สสวท.ให้สามารถใช้เทคโนโลยีสารสนเทศในการปฏิบัติงานและพัฒนาวิชาการ ๒.๖.๘ ติดตามความก้าวหน้าทางวิชาการด้านเทคโนโลยีสารสนเทศทั้งในและต่างประเทศโดยเฉพาะส่วนที่จะนำมาใช้สนับสนุนการเรียนการสอนด้านการศึกษาวิทยาศาสตร์ คณิตศาสตร์และคอมพิวเตอร์จัดทำแผนและร่วมมือกับหน่วยงานทั้งภายในและภายนอก สสวท. เพื่อส่งเสริมและพัฒนาครูและบุคลากรทางการศึกษาให้สามารถใช้เทคโนโลยีสารสนเทศในการเรียนการสอนได้ ๒.๗ สำนักมาตรฐานการศึกษาวิทยาศาสตร์ คณิตศาสตร์และเทคโนโลยี ๒.๗.๑มีหน้าที่ส่งเสริมการวิจัยด้านการศึกษาวิทยาศาสตร์ คณิตศาสตร์และคอมพิวเตอร์ และร่วมมือกับสำนักวิทยาศาสตร์สำนักคณิตศาสตร์และคอมพิวเตอร์และหน่วยงานอื่นในการทำวิจัยด้านการศึกษาวิทยาศาสตร์ คณิตศาสตร์และคอมพิวเตอร์ ทั้งในระดับประเทศและระดับนานาชาติส่งเสริมสนับสนุนและร่วมมือกับหน่วยงานอื่นเพื่อพัฒนาครูและบุคลากรทางการศึกษาให้สามารถทำวิจัยเพื่อพัฒนาการเรียนการสอนวิทยาศาสตร์ คณิตศาสตร์และคอมพิวเตอร์ได้ ๒.๗.๒มีหน้าที่ส่งเสริมและร่วมมือกับหน่วยงานที่เกี่ยวข้องเพื่อพัฒนาเกณฑ์มาตรฐานการจัดการศึกษาด้านวิทยาศาสตร์คณิตศาสตร์และคอมพิวเตอร์ให้ทัดเทียมกับนานาชาติประเมินและรับรองคุณภาพการจัดการศึกษาด้านวิทยาศาสตร์ คณิตศาสตร์และคอมพิวเตอร์ของสถานศึกษาและเขตพื้นที่การศึกษาตามมาตรฐานที่กำหนด ๒.๗.๓ติดตามความก้าวหน้าเกี่ยวกับวิธีการวิจัย การสร้างเครื่องมือ และวิธีการวัดและประเมินผลการเรียนการสอนวิทยาศาสตร์คณิตศาสตร์และคอมพิวเตอร์เพื่อเป็นข้อมูลและเผยแพร่ให้แก่สำนักวิทยาศาสตร์สำนักคณิตศาสตร์และคอมพิวเตอร์ และหน่วยงานอื่น ๒.๗.๔สร้างเครือข่ายความร่วมมือกับหน่วยงานและองค์การที่เกี่ยวข้องในการพัฒนาสถานศึกษาและเขตพื้นที่การศึกษาให้สามารถประเมินคุณภาพการจัดการศึกษาด้านวิทยาศาสตร์คณิตศาสตร์และคอมพิวเตอร์ของตนเองได้ ร่วมมือกับสำนักวิทยาศาสตร์ สำนักคณิตศาสตร์และคอมพิวเตอร์และหน่วยงานอื่นจัดทำเครื่องมือมาตรฐานในการประเมินผลการเรียนของนักเรียนในวิชาวิทยาศาสตร์คณิตศาสตร์และคอมพิวเตอร์ รวมทั้งการประเมินมาตรฐานและคุณภาพของสื่อการเรียนการสอนวิทยาศาสตร์คณิตศาสตร์และคอมพิวเตอร์ ๒.๘ สำนักโครงการพิเศษ ๒.๘.๑มีหน้าที่ดำเนินโครงการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี (พสวท.)และโครงการส่งเสริมการผลิตครูวิทยาศาสตร์และคณิตศาสตร์ (สควค.) ๒.๘.๒มีหน้าที่ดำเนินการสรรหาและจัดส่งนักเรียนไปแข่งขันโอลิมปิกวิชาการและการแข่งขันอื่น ๆ ทางด้านวิทยาศาสตร์คณิตศาสตร์และคอมพิวเตอร์ รวมทั้งดำเนินการสรรหาส่งเสริมและบ่มเพาะนักเรียนที่มีแววเป็นอัจฉริยะทางวิทยาศาสตร์คณิตศาสตร์และคอมพิวเตอร์ ๒.๙ สำนักพัฒนาธุรกิจ ๒.๙.๑ มีหน้าที่ศึกษา วิเคราะห์วางแผนเพื่อพัฒนาธุรกิจตามนโยบายของ สสวท. วางแผนและดำเนินการเพื่อพัฒนากิจกรรมบางกิจกรรมของ สสวท. ไปสู่กระบวนการพาณิชย์ติดตามความก้าวหน้าและประเมินผลการดำเนินงานด้านพัฒนาธุรกิจ กำหนดราคาเอกสารสิ่งพิมพ์ สื่อการเรียนการสอน ตลอดจนงานบริการวิชาการและผลิตผลอื่นๆ ที่ สสวท. จัดทำขึ้น ประเมินความพึงพอใจของผู้รับบริการจากสสวท. ทั้งในด้านราคา คุณภาพ หาแนวทางในการจัดจำหน่ายทรัพย์สินทางวิชาการของ สสวท. ๒.๙.๒มีหน้าที่บริหารจัดการทรัพย์สินและรายได้ ตลอดจนทรัพย์สินทางปัญญาของ สสวท. ให้เกิดประโยชน์ทางธุรกิจสูงสุดประสานงานเพื่อประเมินค่าทรัพย์สินทางปัญญาทั้งในส่วนผลงานวิชาการและทรัพย์สินอื่นที่เกิดจากการค้นคว้า ออกแบบและพัฒนาโดยบุคลากรของ สสวท.และดำเนินการจดทะเบียนทรัพย์สินทางปัญญา ควบคุมดูแลให้คู่สัญญาปฏิบัติตามเงื่อนไข ติดต่อและดำเนินการขอลิขสิทธิ์ของทรัพย์สินทางปัญญาเพื่อการแปลผลิตและจำหน่าย ข้อ๓ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสถาบันส่งเสริมการสอนวิทยาศาสตร์และเทคโนโลยีได้ที่สาขาเทคโนโลยีสารสนเทศ ส่วนพัฒนาและบริการสารสนเทศ ชั้น ๓ อาคาร ๑๕ ปี สสวท. เลขที่ ๙๒๔ถนนสุขุมวิท หลังท้องฟ้าจำลองกรุงเทพ แขวงพระโขนง เขตคลองเตย กรุงเทพมหานคร ๑๐๑๑๐ โทร. ๐- ๒๓๙๒ - ๔๐๒๑ ต่อ ๓๓๐๔ - ๓๓๐๕ โทรสาร - ๒๓๘๑ - ๗๕๓๐ ประกาศณ วันที่ ๑๕ กุมภาพันธ์ พ.ศ. ๒๕๔๕ พิศาล สร้อยธุหร่ำ ผู้อำนวยการ สถาบันส่งเสริมการสอนวิทยาศาสตร์และเทคโนโลยี[รก.๒๕๔๕/พ๓๑ง/๓๐/๗ มีนาคม ๒๕๔๕] พรพิมล/แก้ไข ๒๖/๖/๔๕ B+A(C)